โครงสร้างการจัดการ 

  โครงสร้างการจัดการประกอบด้วย คณะกรรมการบริษัท คณะกรรมการบริหาร
  และคณะกรรมการตรวจสอบ ตามรายละเอียดดังนี้

 คณะกรรมการบริษัท 

คณะกรรมการบริษัท ตามหนังสือรับรองกระทรวงพาณิชย์ ประกอบด้วยกรรมการ 15 ท่าน และเลขานุการ คือ

  ------ ----------------- ---------------- ------ -----------------------
  1.     นายวันชัย           จิราธิวัฒน์                 ประธานกรรมการ

  2.     นายเอนก           สิทธิประศาสน์              รองประธานกรรมการ

  3.     ดร.อมร            จันทรสมบูรณ์               กรรมการอิสระ

  4.     นายทวี             หนุนภักดี                  กรรมการอิสระ

  5.     ศ.หิรัญ             รดีศรี                    กรรมการอิสระ

  6.     นายสมพงส์          ธนะโสภณ                 กรรมการอิสระ

  7.     นายวิโรจน์          ภู่ตระกูล                  กรรมการ

  8.     นางสุจิตรา          มงคลกิติ                  กรรมการ

  9.     นายสุทธิธรรม        จิราธิวัฒน์                 กรรมการ

  10.    นายสุทธิเดช         จิราธิวัฒน์                 กรรมการ

  11.    นายสุทธิพันธ์         จิราธิวัฒน์                 กรรมการ

  12.    นายกอบชัย          จิราธิวัฒน์                 กรรมการ

  13.    นายปริญญ์           จิราธิวัฒน์                 กรรมการ

  14.    นายสุทธิชัย          จิราธิวัฒน์                 กรรมการ

  15.    นางสาวสุวิมล        จึงโชติกะพิศิฐ              กรรมการ

  16.    นายนริศ            เชยกลิ่น                  เลขานุการ
  ------ ----------------- ---------------- ------ -----------------------

  กรรมการผู้มีอำนาจลงนามแทนบริษัท คือ นายเอนก สิทธิประศาสน์ นายสุทธิธรรม จิราธิวัฒน์
  นายปริญญ์ จิราธิวัฒน์ นายกอบชัย จิราธิวัฒน์ นายสุทธิพันธ์ จิราธิวัฒน์
  กรรมการสองในห้าคนนี้ลงลายมือชื่อร่วมกันและประทับตราสำคัญของบริษัท หรือ
  กรรมการคนใดคนหนึ่งดังกล่าวมาข้างต้น ลงลายมือชื่อร่วมกันกับ นายวิโรจน์ ภู่ตระกูล
  นางสุจิตรา มงคลกิติ นายสุทธิเดช จิราธิวัฒน์ นางสาวสุวิมล จึงโชติกะพิศิฐ รวมเป็น สอง คน
  และประทับตราสำคัญของบริษัท

ขอบเขต หน้าที่และความรับผิดชอบของคณะกรรมการบริษัท

-   มีอำนาจหน้าที่ในการกำกับดูแลการบริหารและกิจการงานต่างๆ ของบริษัท
    รวมทั้งการจัดหาริเริ่ม และร่วมกันพัฒนาโครงการใหม่ๆ เพื่อให้ธุรกิจของบริษัท
    ดำเนินไปอย่างมีประสิทธิภาพ

-   มีอำนาจดูแลและจัดการบริษัทให้เป็นไปตามกฎหมาย
    วัตถุประสงค์และข้อบังคับของบริษัทรวมทั้งมติของที่ประชุมผู้ถือหุ้น

คณะกรรมการบริหาร

คณะกรรมการบริหารของบริษัทประกอบด้วย 8 ท่าน คือ

+---+-----------+------------+---+---------------------------------------+
| 1 | นายวิโรจน์  | ภู่ตระกูล     |   | ประธานกรรมการบริหาร                    |
| . |           |            |   |                                       |
+---+-----------+------------+---+---------------------------------------+
| 2 | น         | จิราธิวัฒน์    |   | กรรมการบริหารและกรรมการผู้จัดการใหญ่       |
| . | ายสุทธิธรรม |            |   |                                       |
+---+-----------+------------+---+---------------------------------------+
| 3 | นายกอบชัย  | จิราธิวัฒน์    |   | กรรมการบริหารและรองกรรมการผู้จัดการใหญ่    |
| . |           |            |   |                                       |
+---+-----------+------------+---+---------------------------------------+
| 4 | นายสุทธิพันธ์ | จิราธิวัฒน์    |   | กรรมการบริหาร                          |
| . |           |            |   |                                       |
+---+-----------+------------+---+---------------------------------------+
| 5 | นายปริญญ์   | จิราธิวัฒน์    |   | กรรมการบริหาร                          |
| . |           |            |   |                                       |
+---+-----------+------------+---+---------------------------------------+
| 6 | นายสุทธิเดช | จิราธิวัฒน์    |   | กรรมการบริหารและผู้ช่วยกรรมการผู้จัดการใหญ่   |
| . |           |            |   |                                       |
|   |           |            |   | สายงานพัฒนาโครงการและบริหารงานก่อสร้าง    |
+---+-----------+------------+---+---------------------------------------+
| 7 | น         | จึงโชติกะพิศิฐ |   | กรรมการบริหารและ                       |
| . | างสาวสุวิมล |            |   | ผู้ช่วยกรรมการผู้จัดการใหญ่สายงานบริหารทรัพย์สิน |
+---+-----------+------------+---+---------------------------------------+
| 8 | นายนริศ    | เชยกลิ่น     |   | กรรมการบริหารและผ                      |
| . |           |            |   | ู้ช่วยกรรมการผู้จัดการใหญ่สายงานการเงินและบัญชี |
+---+-----------+------------+---+---------------------------------------+

ขอบเขต หน้าที่และความรับผิดชอบของคณะกรรมการบริหาร

-   กำกับดูแลและปฏิบัติงานของบริษัทให้เป็นไปตามนโยบายที่คณะกรรมการบริษัทเป็นผู้กำหนด

-   กำหนดนโยบายและแนวทางการทำงานของบริษัทภายใต้ความเห็นชอบจากคณะกรรมการบริษัท

-   รับผิดชอบผลกำไรขาดทุนต่อคณะกรรมการบริษัท

คณะกรรมการตรวจสอบ

ที่ประชุมคณะกรรมการบริษัทเมื่อวันที่ 21 เมษายน 2542 ได้อนุมัติให้จัดตั้ง คณะกรรมการตรวจสอบของบริษัทประกอบกรรมการที่เป็นอิสระ จำนวน 3 ท่าน และเลขานุการ คือ

  ---- ------------ ------------ ------ ------------------------------------
  1.   ดร.อมร       จันทรสมบูรณ์           ประธานกรรมการตรวจสอบ

  2.   ศ.หิรัญ        รดีศรี                กรรมการตรวจสอบ

  3.   นายสมพงส์     ธนะโสภณ             กรรมการตรวจสอบ

  4.   นายกมลศักดิ์    พันธุเสน              เลขานุการ
  ---- ------------ ------------ ------ ------------------------------------

ขอบเขต หน้าที่และความรับผิดชอบของคณะกรรมการตรวจสอบ

-   สอบทานให้บริษัทมีการรายงานทางการเงินอย่างถูกต้องและเพียงพอ

-   สอบทานให้บริษัทมีระบบการควบคุมภายใน (Internal Control) และ
    การตรวจสอบภายใน ( Internal Audit )ที่เหมาะสมและมีประสิทธิผล

-   สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

-   พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

-   พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

-   จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปี ของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

 2) การสรรหากรรมการและผู้บริหาร

  คณะกรรมการของบริษัทมีจำนวนทั้งสิ้น 15 ท่าน โดยมีกรรมการอิสระ 4 ท่าน
  บริษัทได้มีข้อกำหนดในการแต่งตั้งและถอดถอนกรรมการดังต่อไปนี้

1.  กรรมการของบริษัทไม่จำเป็นต้องมาจากผู้ถือหุ้นของบริษัท
    บุคคลภายนอกซึ่งยินยอมเป็นกรรมการของบริษัทและได้รับการแต่งตั้งจากที่ประชุมแล้วย่อมเป็นกรรมการของบริษัทได้

2.  คณะกรรมการของบริษัทมีจำนวนไม่น้อยกว่า 5 คน
    และคณะกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นฐานอยู่ในราชอาณาจักร

3.  กรรมการจะต้องเป็นบุคคลธรรมดาและ

    1.  บรรลุนิติภาวะ

    2.  ไม่เป็นบุคคลล้มละลาย คนไร้ความสามารถ และคนเสมือนไร้ความสามารถ

    3.  ไม่เคยได้รับโทษจำคุกโดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้กระทำโดยทุจริต

    4.  ไม่เคยถูกลงโทษ ไล่ออก หรือปลดออกจากราชการ หรือองค์กร หรือหน่วยงานของรัฐ
        ฐานทุจริตต่อหน้าที่

4.  ให้ที่ประชุมผู้ถือหุ้นเป็นผู้เลือกตั้งกรรมการตามหลักเกณฑ์และวิธีการ ดังต่อไปนี้

    1.  ในการลงคะแนนเสียงเลือกตั้งกรรมการให้ใช้เสียงข้างมาก
        โดยให้ถือว่าผู้ถือหุ้นแต่ละคนมีคะแนนเสียงเท่ากับ 1 หุ้น ต่อ 1 เสียง

    2.  ให้ผู้ถือหุ้นลงคะแนนเสียงทั้งหมดที่ตนมีอยู่เลือกบุคคลที่ได้รับการเสนอชื่อเป็นกรรมการทีละคน

    3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการพึงจะมีหรือพึงจะเลือกตั้งในครั้งนั้น
        ในกรณีบุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงจะมี
        ให้ประธานที่ประชุมออกเสียงให้เพิ่มขึ้นอีก 1 เสียง เป็นเสียงชี้ขาด

5.  5. ในการประชุมสามัญประจำปีทุกครั้ง ให้กรรมการหนึ่งในสามออกจากตำแหน่ง
    ถ้าจำนวนกรรมการที่แบ่งออกให้ตรงเป็นสามส่วนไม่ได้
    ให้ออกโดยจำนวนที่ใกล้ที่สุดกับหนึ่งในสาม
    โดยกรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้จับสลากกันว่าผู้ใดจะออก
    ส่วนปีหลังๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

  6. นอกจากการพ้นตำแหน่งตามวาระแล้ว กรรมการจะพ้นจากตำแหน่งเมื่อ

1.  ตาย

2.  ลาออก

3.  ขาดคุณสมบัติตามข้อ 3

4.  ที่ประชุมผู้ถือหุ้นมีมติให้ออก

5.  ศาลมีคำสั่งให้ออก

  7. กรรมการคนใดจะลาออกจากตำแหน่งให้ยื่นใบลาออกต่อบริษัท
  โดยการลาออกนี้จะมีผลตั้งแต่วันที่ใบลาออกไปถึงบริษัท

  กรรมการซึ่งลาออกตามวรรคหนึ่ง จะแจ้งการลาออกของตนให้นายทะเบียนทราบด้วยก็ได้

  8. ในกรณีที่ตำแหน่งกรรมการว่างลงเพราะเหตุอื่นเนื่องจากถึงคราวออกตามวาระ
  ให้คณะกรรมการ เลือกบุคคลหนึ่งซึ่งมีคุณสมบัติและไม่มีลักษณะต้องห้ามตามข้อ 3
  เข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่า 2 เดือน โดยบุคคลซึ่ง
  เข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการ
  ที่ตนแทน

  มติของคณะกรรมการตามวรรคหนึ่งต้องประกอบด้วยคะแนนเสียงไม่น้อยกว่า 3 ใน 4
  ของจำนวนกรรมการที่ยังเหลืออยู่

9.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
    ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้นที่มาประชุม และมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุม
    และมีสิทธิออกเสียง

  ทั้งนี้ สิทธิของผู้ลงทุนรายย่อยในการแต่งตั้งกรรมการ คือ
  ผู้ลงทุนรายย่อยมีสิทธิในฐานะผู้ถือหุ้นคนหนึ่งที่จะเสนอชื่อกรรมการเพื่อให้ที่ประชุมผู้ถือหุ้นพิจารณาลงมติแต่งตั้งได้

3) ค่าตอบแทนผู้บริหาร

  ------------------------------------ -------------------------- -------------
  ค่าตอบแทนกรรมการและผู้บริหารของบริษัทในปี                              
  2543 เป็นดังนี้                                                     

                                       รูปแบบของค่าตอบแทน           จำนวนเงิน
                                                                  (บาท)

  กรรมการ 15 ท่าน                       เบี้ยประชุม                   826,000

                                       ค่าตอบแทนอื่น                 ไม่มี

  กรรมการบริหารและผู้บริหาร 8 ราย          เงินเดือนและ สวัสดิการ         26,331,239

                                       ค่าตอบแทนอื่น                 ไม่มี
  ------------------------------------ -------------------------- -------------

4) การกำกับดูแลกิจการ

  ที่ผ่านมาคณะกรรมการบริษัทได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนซึ่งเป็นไปตามแนวทางของตลาดหลักทรัพย์เกือบทุกข้อ
  เว้นแต่:

1.  ประธานกรรมการไม่ได้คัดเลือกมาจากกรรมการอิสระ

2.  การจัดทำบทบัญญัติเกี่ยวกับจรรยาบรรณทางธุรกิจและจริยธรรมทางธุรกิจของบริษัทเป็นลายลักษณ์อักษร
    บริษัทคาดว่าคู่มือดังกล่าวจะจัดทำเสร็จในปี2544

5) การดูแลเรื่องการใช้ข้อมูลภายใน

  บริษัทได้กำหนดให้ผู้บริหารมีหน้าที่รับผิดชอบในการจัดทำและเปิดเผยรายงานการถือครองหลักทรัพย์
  โดยการถือครองหลักทรัพย์ครั้งแรกของผู้บริหารจะต้องรายงานมายังบริษัทเพื่อให้บริษัทสามารถแจ้งต่อทางตลาดหลักทรัพย์ภายใน
  30 วัน นับแต่วันที่หลักทรัพย์ของบริษัทจดทะเบียนในตลาดหลักทรัพย์
  หรือวันที่ได้รับการแต่งตั้งให้เป็นผู้บริหาร
  ส่วนการรายงานกรณีที่มีการเปลี่ยนแปลงการถือหลักทรัพย์
  ผู้บริหารจะต้องรายงานมายังบริษัทเพื่อให้บริษัทสามารถแจ้งต่อทางตลาดหลักทรัพย์ภายใน 3
  วันทำการนับแต่วันที่มีการทำรายการซื้อขาย โอน หรือรับโอนหลักทรัพย์
  ไม่ว่าจะมีมูลค่าหรือจำนวนเท่าใด ยกเว้น
  กรณีการได้มาโดยการใช้สิทธิซื้อหุ้นในฐานะที่เป็นผู้ถือหุ้นเดิม หรือ การใช้สิทธิการถือหุ้น
  หรือแปลงสภาพเป็นหุ้นของหลักทรัพย์แปลงสภาพหรือการได้มาโดยทางมรดก

6) บุคคลากร

6.1 ณ วันที่ 31 ธันวาคม 2543 บริษัทมีพนักงานทั้งหมด 778 คน แยกตามสาขาดังนี้

  ------------- --------- --------- --------- --------- --------- ---------
  Total Staff   1995      1996      1997      1998      1999      2000

  Head Office   186       165       137       180       111       196

  Lardprao      329       312       243       142       148       141

  Ram-Indra     54        55        47        48        46        45

  Pinkloa       130       131       121       116       119       116

  Pattaya       48        53        47        41        35        38

  Rama3         -         20        64        64        69        66

  Chiangmai     -         104       104       91        88        77

  Food Division 148       152       169       140       129       99

  TOTAL         895       992       932       822       745       778
  ------------- --------- --------- --------- --------- --------- ---------

ผลตอบแทนรวมของพนักงาน

  ----------------------- ------------------------- ------------------------
                          รูปแบบของค่าตอบแทน          จำนวนเงิน (บาท)

  พนักงาน 778 ราย          เงินเดือน โบนัส              197,711,509.58
                          เงินสมทบกองทุนสำรองเลี้ยงชีพ   
                          และสวัสดิการ                
  ----------------------- ------------------------- ------------------------

  6.2 นโยบายการพัฒนาพนักงาน

ด้วยความกดดันทางสภาพเศรษฐกิจที่เปลี่ยนแปลงตั้งแต่ปลายปี 2540 เป็นต้นมา
ทำให้ทุกองค์กรได้รับความกระทบกระเทือน
จึงจำเป็นต้องหันกลับมาปรับปรุงระบบการบริหารภายในเพื่อให้เกิดประสิทธิภาพสูงสุด
ในขณะที่ต้นทุนต่ำที่สุดและลูกค้าพึงพอใจมากที่สุด

บริษัท เซ็นทรัลพัฒนา จำกัด(มหาชน)
ได้ปรับปรุงกระบวนการบริหารองค์การของตนเองเช่นเดียวกันเพื่อให้เหมาะสมกับยุคสมัยตามระบบองค์การแห่งการเรียนรู้(Learning
Organization) โดยงานใดที่ใช้แรงงานเป็นหลัก เช่น การรักษาความปลอดภัย แม่บ้าน
ก็ใช้วิธีการว่าจ้างเหมาองค์กรภายนอก งานใดที่เกี่ยวเนื่องกันก็นำมาควบรวม เช่น
แผนกอาคารควบรวมกับแผนกงานระบบ
เป็นแผนกอาคารและงานระบบ,แผนกบัญชีควบรวมกับแผนกการเงิน
เป็นแผนกบัญชีและการเงินเป็นต้น วิธีการนี้ทำให้ลดต้นทุนทางการบริหารบุคลากรลง
รวมทั้งพนักงานคนเดียวทำงานได้หลายหน้าที่แทนที่จะเป็นผู้เชี่ยวชาญเพียงด้านเดียวเหมือนยุคก่อน

ฝ่ายทรัพยากรมนุษย์รับผิดชอบการพัฒนาองค์กรและพัฒนาบุคลากรอย่างต่อเนื่อง
การพัฒนาองค์กรที่เด่นชัดในปี 2543 เช่น การจัดประกวดศูนย์การค้ายอดเยี่ยมประจำปี 2543
(CPN-Best Quality 2000) โดยแบ่งศูนย์การค้าออกเป็นขนาดใหญ่และขนาดเล็ก
แข่งขันกันในด้านประสิทธิภาพการบริหารงานภายใน การให้บริการร้านค้าและผู้บริโภค
การให้บริการชุมชนและรักษาสิ่งแวดล้อม
โดยมีการตัดสินหาผู้ชนะเลิศทุกๆไตรมาสแล้วมาสรุปหาผู้ชนะเลิศประจำปีทั้ง
2ประเภทมอบรางวัลกันในงานสังสรรค์พนักงานประจำปีปรากฎว่าผลของการพัฒนาองค์การด้านนี้
ทำให้แต่ละศูนย์การค้ามีประสิทธิผลทุกด้านดีขึ้นอย่างน่าพึงพอใจอย่างยิ่ง

นอกจากนั้นแล้วในไตรมาสที่ 4 ของปี 2543 คณะกรรมการบริหารได้อนุมัติให้ บริษัท เซ็นทรัลพัฒนา
จำกัด(มหาชน) จัดทำระบบคุณภาพการทำงาน
เพื่อเพิ่มพูนประสิทธิภาพทางการบริหารและประสิทธิผลการประกอบธุรกิจสูงขึ้น
ตลอดจนเพื่อขอรับรองคุณภาพการทำงานตามมาตรฐาน ISO9001 ปี2000
โดยสถาบันเพิ่มผลการผลิตแห่งชาติเป็นที่ปรึกษาเริ่มแรกใช้สำนักงานใหญ่,ศูนย์การค้าเซ็นทรัลพลาซ่าลาดพร้าว
และศูนย์การค้าเซ็นทรัลพลาซ่าปิ่นเกล้า เป็นต้นแบบ คาดว่าจะได้รับรองมาตรฐานตามระบบ
มาตรฐานการทำงาน ISO 9001 ปี 2000 ในปลายปี 2544

ทางด้านการระดมความคิดเพื่อพัฒนาองค์การอย่างยั่งยืน บริษัทได้จัดให้มีการประชุม The Sixth
Annual Management Conference เมื่อเดือนกันยายน 2543
ผู้บริหารระดับกลางขึ้นไปได้สรุปแนวความคิดประมาณ 58 เรื่องมาปรับปรุงองค์การอย่างต่อเนื่อง
คณะกรรมการบริหารได้คัดเลือกและอนุมัติจำนวน 12 เรื่องมาแปรผลเป็นการปฏิบัติ เช่น เรื่อง
Productivity Excellence, เรื่อง Benchmarking กับผู้ประกอบการรายอื่น, เรื่อง
Digital Architecture วางสถาปัตยกรรมด้านไอทีเป็นแม่บทหลักขององค์การเป็นต้น

ทางด้านการพัฒนาบุคลากรนั้นบริษัทถือว่าบุคลากรทั้งหมดย่อมพัฒนาได้
จึงมีการอบรมภายในองค์การรวมทั้งหมด 37 หลักสูตร โดยแบ่งเป็น

(1) การพัฒนาบุคลกรตามมาตรฐานตำแหน่ง

(2) การพัฒนาบุคลากรตามมาตรฐานวิชาชีพ

(3) การพัฒนาบุคลากรตามเป้าประสงค์ของบริษัท

รวมทั้งมีการส่งบุคลากรเข้าฝึกอบรมกับองค์การภายนอกทั้งในและต่างประเทศ
การพัฒนาบุคลากรที่เด่นชัดของปี 2543 คือการรวมกับคณะพาณิชย์ศาสตร์และการบัญชี,
จุฬาลงกรณ์มหาวิทยาลัย จัดอบรมหลักสูตร “พัฒนาผู้บริหาร“ (The Executive Development)
ใช้เวลาประมาณ 3 เดือน โดยส่งผู้บริหารระดับกลางถึงระดับสูงเข้าศึกษา
ทำให้ทุกคนได้ปรับฐานความรู้ให้ทัดเทียมกันทั่วทั้งองค์การ

ทางด้านการบริหารทรัพยากรมนุษย์
ได้มีการกำหนดกรอบคุณสมบัติพนักงานใหม่ที่จะเข้าร่วมงานกับองค์การให้ชัดเจนขึ้นเพื่อให้หน่วยงานด้านคัดเลือกและสรรหาได้ยึดถือปฎิบัติ
อันเป็นการเพิ่มระดับคุณภาพบุคลากรขององค์การให้สูงขึ้นในระยะยาว นอกจากนั้น
ทางด้านการบริหารเงินเดือนและค่าจ้างได้นำการจ่ายเงินเดือนและค่าจ้างผ่านระบบ BAHTNET
โดยการบริการของธนาคารแสตนดาร์ด ชาเตอร์ด จำกัด ทำให้ลดต้นทุนค่าใช้จ่ายด้านการโอนเงิน
ในขณะเดียวกันพนักงานได้รับเงินเดือน-ค่าจ้างเร็วขึ้นและสะดวกสบายมากขึ้น

ทางด้านการบันทึกเวลาเข้า-ออก ปฎิบัติงานของพนักงาน ก็นำระบบบันทึกแบบแถบรหัสแท่ง (BAR
CODE)
มาใช้ทั่วทั้งองค์การพร้อมกับจัดทำบัตรประจำตัวพนักงานแบบใหม่ตลอดจนใช้ซอฟแวร์ใหม่ที่ผู้บังคับบัญชาทุกหน่วยงานสามารถเรียกประวัติและรายละเอียดของผู้ใต้บังคับบัญชาของตนมาดูได้โดยตรง
ไม่ต้องค้นหาแฟ้มประวัติพนักงานวุ่นวายเหมือนยุคก่อนๆ

ในรอบปี 2543 ที่ผ่านมาการพัฒนาองค์กรและการบริหารทรัพยากรมนุษย์ของบริษัท เซ็นทรัลพัฒนา
จำกัด(มหาชน) และบริษัทย่อยตลอดจนบริษัทร่วมทุน
ได้เพิ่มศักยภาพขององค์การและเพิ่มประสิทธิภาพของบุคลากรขึ้นมาอีกระดับหนึ่ง
เพื่อให้สามารถแข่งขันกับองค์การข้ามชาติและวิทยาการยุคใหม่ที่พัฒนาเปลี่ยนแปลงแทบจะทุกนาที

ผังองค์กร บริษัท เซ็นทรัลพัฒนา จำกัด (มหาชน)